Apprezzament : Sunnv.- il-Kittieb, il-Bormliż u l-Ħabib Ma' sbieħ il-għodwa tal-Ħamis 17 ta' Novembru, Bormla qamet maħsuda bil-mewt għall-għarrieda tas-Sur Sunnv Aquilina, Poeta u Artist Bormliż li għamel unur lil Beltna. Huwa miet fid-dar tiegħu fi Triq Polverista kmieni filgħodu. Sunnv twieled nhar l-1 ta' April 1946, iben Emannuel Aquilina u Elizabeth. Huwa l-kbir fost disat aħwa. Miżżewweġ u missier ta' ħamest itfal. Kull min jaf lil Sunnv jaf li huwa artist, kittieb u ħabib ta' qalb kbira. ) Ma tistax issemmi lil Sunnv u ma ssemmiex lil Bormla u l-Immakulata. Kien l-awtur tal-innijiet tas-Soċjetajiet kollha ta' Bormla, kif ukoll ta' ; diversi innijiet oħra lil Marija Immakulata fejn uħud minnhom mhux tla kiteb il-kliem imma anki l-mużika tagħhom. Ovvjament jibqgħu l-iktar popolari l-innijiet 'Fil-Kuruna Dehbiena fuq Rasek' miktub fl-okkażjoni tal-100 sena mill- Inkurunazzjoni u 'Omm Beltna' miktub fl-1994, fl-okkażjoni tal-50 sena mill-Pellegrinaġġ Nazzjonali minn Birkirkara għal Bormla. Fil-lirika ta' dawn iż-żewġ innijiet wieħed jista' bla dubju jinnota d-differenza fl-istil, fejn filwaqt li f'wieħed il-lirka hija f'forma ta' talba, f'Omm Beltna iktar kien Patrijott u ħalla lil qalbu titkellem. Xi ħaġa li timmeraviljak fih, kienet l-għażla ta' kelma minn oħra u meta kien jagħmel dan, kien jagħmilha għax kien irid ikun jagħti tifsira iktar profonda. Kienu diversi drabi li l-versi ta' dawn l-innijiet temmew il- Prietki tan-Novena, tal-Inkurunazzjoni u tal-Paniġierku tal-Festa. Darba staqsejtu kif kien iħossu meta jisma' l-versi li huwa kiteb jiġu kwotati f'diskorsi hekk importanti għalina l-Bormliżi. B'umiltà kbira qalli, 'Inħossni normali, imma f'Qalbi nkun kuntent'. Sunnv ma ħalliex id-don tiegħu fuq livell lokali. Kien ukoll l-awtur ta' żewġ diski li rrappreżentaw lil Malta, fil-Eurovision Song Contest, 'The One that I Love' ta' Chiara lura għas-sena 1998, u 'Mv Dream' ta' Thea Garret fis-sena 2010. Kellu wkoll diversi kanzunetti oħra li bihom ipparteċipa u rebaħ anki f'konkorsi oħrajn bħal eżempju 'L-Għanja tal-Poplu'. Dawk kollha tampari fl-età, kollha niftakaru lis-Sur Aquilina (kif konna nsejħulu meta konna għadna skola Primarja) jiġi jagħmlilna l-lezzjoni tal- arti. F'moħħi tibqa' stampata ċara x-xena tal-Port il-Kbir waqt it-tiġrijiet tar-Regatta tat-8 ta' Settembru (dak iż-żmien, ir-Regatta ta' Marzu ma kinitx issir fil-Port). Ċentru 19 ta' Novembru 1944 / Bormla aħna fil-maġġoranza tagħna konna kolla Bormliżi, ma setax jonqos li jpinġi lid-dgħajsa Bormliża fuq quddiem. Meta l-lezzjoni ntemmet, ix-xenarju kollha kellu jitħassar biex jagħmel spazju għal-lezzjonijiet l-oħra, biss id-dgħajsa Bormliża baqgħet ġimgħat fuq il-Whiteboard tiddomina. Kif konna narawh dieħel fil-klassi konna nieħdu r-ruħ, għax konna nkunu nafu li ser naqtgħu ftit mir-rutina ta' kuljum. F'dawn il-lezzjonijiet kien jagħti ċans lilna wkoll inpinġu. Fejn kien jara t-tajjeb kien ifaħħru u jurih lill-oħrajn biex jagħmlilna kuraġġ. Fejn kien jara inqas tajjeb, kien jurina kif ikun l-aħjar li tiġi. Biss qatt ma qal lil xi ħadd li kien qes jagħmel ħażin. Sunnv kien Bormliż pereċċellenza. Nistgħu ngħidu li kull għaqda li talbet l-għajnuna tiegħu, kien ikun minn ta' quddiem biex jgħina. Hekk ukoll ġara fil-każ taċ-Ċentru 19 ta' Novembru 1944. Għal diversi snin, Sunnv kien jagħmel il-qari tal-provi ta' din il-pubblikazzjoni, xogħol li waqaf jagħmlu ftit tas-snin ilu. Kien ilu l-awtur tac-CD 'Imħabba Dejjiema' li ċ-Ċentru 19 ta' Novembru 1944, ħareġ fl-okkażjoni tal-Festa tas-Sena 2014. L-idea ta' dan il-proġett bdiet fil-bidu tas-sena 2014, biss kien fil-bidu ta' Ġunju tal-istess sena li l-proġett beda jieħu l-forma. Waqt laqgħa żgħira li konna għamilna fil-bidu tax-xahar, kif kien talabni hu, jien kont tajtu l-ideat tiegħi. Kont ċert li għalih mhux se tkun problema biex jagħmel il-versi, biss ta' bniedem saqajh mal-art kif kien hu, qalli li kollox irid il-ħin tiegħu. Niftakar li konna ftehmna li sal-aħħar ta' Ġunju kellu jtini l-kliem tat-tmien diski. F'każ li ma jkunx leħħaq kollox, kellu jgħaddili dawk lesti biex Mro Joe Brown jibda l-mużika tagħhom. Lanqas kienu għaddew erba' u għoxrin siegħa li ma nirċievix telefonata mingħandu fejn kien talabni l-indirizz email li kien bgħatli huwa, insib tmien dokumenti li kienu l-lirika tat-tmien diski li tlabnih. Għal diversi drabi kien jattendi għar- recording tal-istess CD u meta ma kienx ikun jista' kien jistaqsini fiex wasalna. Kien anzjuż biex jismgħha lesta. Niftakar li c-CD kienet ħarġet il-Ġimgħa 28 ta' Novembru. Il-Ħadd ġie inkwetat, għaliex prova jismagħha u ma bdietx iddoqqlu. Ftehmna li jtini ċempila kif jismagħha. U żamm kelmtu. L-ewwel kliem tiegħu kien 'Prosit'. Dal-kliem kelli nkun jien li ngħidu lilu u mhux viċi versa. Imma Sunnv jibqa' l-bniedem ta' qalb tajba u dejjem saqajh mal-art. Fost l-aħħar xogħlijiet li kiteb kien hemm il-kliem tal-Innu Marċ taċ-Ċentru 19 ta' Novembru 1944, li ħareġ f'CD mill-Banda San Ġorġ għall-jiem tal-Festa tas-sena li għaddiet. Żgur li kull darba li nisimgħuh niftakru fik. Il-funeral sar it-Tlieta 22 ta' Novembru fis-2.00pm fil-Knisja Kolleġġjata u Santwarju ta' Marija Immakulata. Fl-omelija, il-Kan. Arċ. Dun Anton Cassar ta spjegazzjoni tal- kwalitajiet sbieħ li Sunnv għożż f'ħajtu. Il-Bormliżi u l-Maltin attendew bi ħġarhom biex ħonqu kull rokna tal-Knisja. Wara l-Quddiesa, sar il-Korteo mill-Banda San Ġorġ ta' Bormla li tagħha għamel diversi snin fil-Kumitat, li fiha ndaqqu diversi innijiet li kiteb hu, flimkien ma' għażla ta' Marċi Funebri. . Fuq bniedem bħal Sunnv diffiċli tieqaf tikteb. Biss l-ispazju f'dawn il-kotba huwa limitat ħafna. Nagħlaq dawn il-kelmtejn billi f'ismi, f'isem sħabi taċ-Ċentru u f'isem ħuti l-Bormliżi, nirringrazzjawk ta' dak kollu li għamilt għalina u għal Bormla tagħna. Fil-wirt tiegħek ħallejt lilna l-Bormliżi diversi innijiet li meta ntennu l-kliem tagħhom żgur li ser nibqgħu niftakru fik. Grazzi talli kont għalliem u ħabib. Żgur li kif ħallejt din l-art mill-ewwel sibt lil Omm Beltna tistenniek f'Bibien il-Ġenna u nistħajjel li l-ewwel kliem tiegħek Lilha kien, 'Int Marija, l-isbaħ ġawhra… Inti l-Għaxqa tal-Bormliżi. Sunnv, minn qalbna Grazzi. Ċentru 19 ta' Novembru 1944 ) Bormla